La Policia Local de Sagunt evita l'ocupació il·legal d'un habitatge gràcies a la col·laboració ciutadana
13 d’octubre 2020

  

![](/media/actualidad/PublishingImages/1 Edificios publicos/C_Sede Policia Local Sagunto 2020-04-28 (1).jpg)  
  

La Policia Local de Sagunt va evitar dijous passat, 8 d'octubre, l'ocupació il·legal d'un habitatge al carrer Ben Açat gràcies que un veí del mateix carrer va alertar d'una discussió a la porta de l'immoble. 

  

Quan la patrulla es va desplaçar al lloc, va identificar els quatre presumptes autors, tots ells amb residència coneguda a Sagunt, que segons la Policia Local no eren persones vulnerables sinó que pel que sembla eren jóvens que volien independitzar-se. Una de les persones identificades va manifestar que havien pagat 1.000 euros a una persona i que esta li havia entregat les claus de l'habitatge.

  

Una vegada personat el propietari, va indicar als agents que li havien canviat el pany de l'habitatge i que presentaria la pertinent denúncia davant la Policia Nacional.

  

Els agents després d'inspeccionar l'habitatge amb una de les persones identificades i comprovar que no hi havia res de la seua propietat, segons el comunicat de la Policia la persona identificada va manifestar que solament estaven netejant per a ocupar-la, els van convidar a abandonar l'immoble i a anar-se’n. La Policia Local ha instruït diligències en la comissaria de la Policia Nacional.

  

​

*   [](http://www.facebook.com/sharer.php?u=https://aytosagunto.es/va/actualitat/la-policia-local-de-sagunt-evita-l-ocupació-il-legal-d-un-habitatge-gràcies-a-la-col-laboració-ciutadana/ "Facebook")
*   [](http://twitter.com/share?url=https://aytosagunto.es/va/actualitat/la-policia-local-de-sagunt-evita-l-ocupació-il-legal-d-un-habitatge-gràcies-a-la-col-laboració-ciutadana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-policia-local-de-sagunt-evita-l-ocupació-il-legal-d-un-habitatge-gràcies-a-la-col-laboració-ciutadana/ "Linked In")
*   [](mailto:?body=https://aytosagunto.es/va/actualitat/la-policia-local-de-sagunt-evita-l-ocupació-il-legal-d-un-habitatge-gràcies-a-la-col-laboració-ciutadana/)